Marius Abdo Benítez

Marius, vulgo Mario Abdo Benítez (in urbe Assumptionis natus die 10 Novembris 1971) est mercator et politicus Paraguaiae.

Proavis ex Arabia et Francia ortis, patre a secretis iuxta amicum Alfredum Stroessner tyrannum merente, ipse in urbe nativa apud Anglicanos educatus est. Miles aëronauticus factus est studiaque iuxta universitatem Post urbis Waterbury in Connecticuta persecutus est. Factionis coloratae sodalis, senator Paraguaiae fuit a die 15 Augusti 2013 usque ad 1 Martii 2018. Mense insequenti praeses patriae electus est, quo officio a die 15 Augusti eiusdem anni functus est.

 Nexus externi 


Categoria:Nati 1971
Categoria:Homines vivi
Categoria:Politici Paraguaiae
Categoria:Duces civitatum
Categoria:Milites Paraguaiae
Categoria:Alumni Collegii et Universitatis Post